9. การควบคุมภายใน

คณะกรรมการให้ความสำคัญต่อระบบการควบคุมภายใน โดยมุ่งเน้นให้บริษัทฯ
มีระบบการควบคุมภายในอย่างเพียงพอเหมาะสมกับธุรกิจ มีการจัดโครงสร้างองค์กรอย่างเหมาะสม
มีการเบ่งแยกหน้าที่ความรับผิดชอบอย่างชัดเจน โดยมีสาระสำคัญดังนี้

1. ด้านองค์กรและสภาพแวดล้อม

บริษัทฯ ได้มีการกำหนดนโยบายและเป้าหมายการดำเนินธุรกิจบนพื้นฐานของความมีจริยธรรม
และคุณธรรม คำนึงถึงผลประโยชน์ของผู้มีส่วนได้ส่วยเสียทุกฝ่าย ทั้งต่อลูกค้า ผู้ถือหุ้น สังคม
สิ่งแวดล้อม และพนักงาน โดยให้ความเสมอภาคยึดมั่นในคำสัญญา ดูแลเอาใจใส่สังคม
มีการทบทวนการปฏิบัติและประเมินผลตามเป้าหมายที่กำหนดเพื่อให้สอดคล้องกับสภาพปัจจุบัน

2. ด้านพนักงาน

บริษัทฯ ได้จัดให้มีการอบรมและพัฒนาความรู้ความรู้ความสามารถของพนักงานอย่างต่อเนื่องต่อเนื่อง
และสม่ำเสมอ โดยนับตั้งแต่การรับพนักงานใหม่
บริษัทจะจัดให้มีการอบรมพนักงานใหม่เพื่อความเข้าใจถึงขั้นตอนการปฏิบัติงานใหม่ในส่วนงานที่รับผิดชอบ
รวมถึงการจัดทำคู่มือการปฏิบัติงาน
และจัดอบรมสัมมนาภายในเพื่อเพิ่มประสิทธิภาพและทักษะในการปฏิบัติงานให้กับผู้บริหารและพนักงาน

3. ด้านระบบสารสนเทศและการสื่อสาร

บริษัทฯ
ได้ตระหนักถึงความสำคัญของระบบสารสนเทศและการสื่อสารที่มีต่อการควบคุมภายในของบริษัทฯ
ดังนั้นบริษัทฯ จึงได้นำระบบคอมพิวเตอร์มาช่วยในการบริหารข้อมูล รวมทั้งการวางแผน
การควบคุมการปฏิบัติงานและติดตามผลเพื่อประกอบการตัดสินใจของฝ่ายจัดการ
รวมทั้งการเพิ่มประสิทธิภาพในการสื่อสารทั้งภายในและภายนอกองค์กร

4. ด้านการประเมินความเสี่ยง

บริษัทฯ
ตระหนักถึงความสำคัญเป็นอย่างยิ่งของการบริหารความเสี่ยงจังได้จัดให้มีการประเมินความเสี่ยง
ทบทวน และกำหนดมาตรการควบคุมและป้องกันความเสี่ยงที่อาจจะเกิดขึ้นได้
โดยให้ความสำคัญกับสัญญาณเตือนภัยล่วงหน้า และความผิดปกติอย่างมีนัยสำคัญ
จากการประเมินการควบคุมภายในของบริษัทในด้านต่าง ๆ กัน ด้านปฏิบัติการ ด้านกฎระเบียบ
ด้านการเงิน
เพื่อลดหรือขจัดความเสี่ยงให้อยู่ในระดับที่ยอมรับได้และเหมาะสมกับสภาพแวดล้อมที่เปลี่ยนแปลงไป

จากการประเมินระบบการควบคุมภายในของบริษัทฯ ในด้านต่าง ๆ ดังกล่าวข้างต้น
คณะกรรมการบริษัทไม่พบข้อบกพร่องที่เป็นสาระสำคัญเกี่ยวกับระบบการควบคุมภายในของบริษัทฯ
และเห็นว่าบริษัทฯ มีระบบการควบคุมภายในที่เหมาะสมเพียงพอ

รายงานจากคณะกรรมการตรวจสอบ

เรียน ผู้ถือหุ้น บริษัท บูติคนิวซิตี้ จำกัด (มหาชน)

คณะกรรมการตรวจสอบของ บริษัท บูติคนิวซิตี้ จำกัด (มหาชน)
ได้รับการแต่งตั้งจากคณะกรรมการบริษัท เมื่อวันที่ 24 เมษายน 2555 ประกอบด้วย
กรรมการอิสระและไม่ได้เป็นผู้บริหาร จำนวน 3 ท่าน ได้แก่ 1. นายประเสริฐ ภัทรดิลก

2. นายภุชชงค์ วนิชจักร์วงศ์

3. นายเสริมวงศ์ ธนสารศิลป์

ในระหว่างปี 2555 คณะกรรมการตรวจสอบได้จัดให้มีการประชุม รวม 4 ครั้ง
มีผู้บริหารและผู้สอบบัญชีเข้าร่วมประชุมตามวาระที่เกี่ยวข้อง
ตลอดจนมีการประชุมหารือกับผู้สอบบัญชีโดยไม่มีผู้บริหารของบริษัทฯ เข้าร่วมประชุม 1 ครั้ง
คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัท
พร้อมทั้งมีความเห็นในด้านต่างๆ โดยสรุปดังนี้

1.  ได้สอบทานงบการเงินรายไตรมาสและงบการเงินประจำงวดบัญชีปี 2555 ของบริษัทฯ
    งบการเงินได้จัดทำขึ้นตามมาตรฐานการบัญชีที่รับรองทั่วไป และได้รับฟังคำชี้แจงจาก
    ผู้สอบบัญชี และผู้บริหารฝ่ายบัญชี
    เพื่อให้มั่นใจว่างบการเงินดังกล่าวมีการเปิดเผยข้อมูลอย่างถูกต้องและครบถ้วน

2.  ได้สอบทานรายการที่เกี่ยวโยงกันและการเปิดเผยข้อมูลเกี่ยวกับรายการเกี่ยวโยงที่มีกับบุคคล

  ที่อาจมีความขัดแย้งทางผลประโยชน์
  เพื่อให้เป็นไปตามตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัทฯ

  3. ได้ประชุมร่วมกับผู้สอบบัญชี เพื่อสอบทานความเป็นอิสระและผลการปฏิบัติงานการสอบบัญชี
  รวมทั้งความเห็นของผู้สอบบัญชีต่อระบบการควบคุมภายในของบริษัท

4. ได้ประชุมร่วมกับผู้บริหารของบริษัทฯ เพื่อหารือในเรื่องต่างๆ ที่มีนัยสำคัญ

5. ได้สอบทานการปฏิบัติงานต่างๆ ให้ถูกต้องตามกฎหมายที่เกี่ยวข้องและระเบียบข้อบังคับต่างๆ

ของทางราชการ

6. พิจารณาเสนอแต่งตั้งผู้สอบบัญชีประจำปี 2556 โดยคณะกรรมการตรวจสอบมีความเห็นว่า

  นางสาวปราณีย์ ผู้สอบบัญชีเลขที่ 4987 และ/หรือนางจรรยาภรณ์ เตชะมนตรีกุล ผู้สอบบัญชีเลขที่
  6720 แห่งบริษัท สหการสอบบัญชี จำกัด เป็นผู้มีคุณสมบัติ
  มีความเป็นอิสระเพียงพอและเหมาะสมเป็นผู้สอบบัญชีของบริษัทฯ
  จึงได้นำเสนอต่อคณะกรรมการบริษัท พิจารณาแต่งตั้งและกำหนดค่าตอบแทน
  เพื่อนำเสนอต่อที่ประชุมสามัญผู้ถือหุ้นให้พิจารณาและอนุมัติต่อไป

คณะกรรมการตรวจสอบได้ปฏิบัติหน้าที่ตามที่ได้รับมอบหมายอย่างครบถ้วน
และมีความเป็นอิสระไม่มีข้อจำกัดในการรับทราบข้อมูล
ตลอดจนสามารถให้ความเห็นและข้อเสนอแนะต่างๆ ได้อย่างสม่ำเสมอ
ซึ่งคณะกรรมการตรวจสอบไม่พบข้อบกพร่องหรือสิ่งผิดปกติใดๆ ที่เป็นสาระสำคัญ
ที่เป็นการฝ่าฝืนข้อกฎหมายว่าด้วยหลักทรัพย์และตลาดหลักทรัพย์
หรือข้อกำหนดของตลาดหลักทรัพย์แห่งประเทศไทย
หรือกฎหมายที่เกี่ยวข้องกับธุรกิจของบริษัทฯและได้รายงานผลการปฏิบัติงานให้ที่ประชุม
คณะกรรมการบริษัททราบแล้ว

ในนามคณะกรรมการตรวจสอบ

(นายประเสริฐ ภัทรดิลก)

ประธานคณะกรรมการตรวจสอบ

15 มีนาคม 2556